Document ID: 31987R2211

*****
ΚΑΝΟΝΙΣΜΟΣ (ΕΟΚ) αριθ. 2211/87 ΤΗΣ ΕΠΙΤΡΟΠΗΣ
της 24ης Ιουλίου 1987
για την κατάργηση του κανονισμού (ΕΟΚ) αριθ. 1560/78 σχετικά με την ανακοίνωση των τιμών ορισμένων ποικιλιών ροδακίνων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1926/87 (2), και ιδίως το άρθρο 17 παράγραφος 1 δεύτερο εδάφιο,
Εκτιμώντας:
ότι το άρθρο 17 παράγραφος 1 του κανονισμού (ΕΟΚ) αριθ. 1035/72 προβλέπει ότι αν κατά τη διάρκεια ολόκληρης της περιόδου εμπορίας, όσον αφορά τα ροδάκινα, και κατά την περίοδο από 1ης Ιουλίου έως τις 31 Αυγούστου, όσον αφορά τα αχλάδια, οι τιμές των προϊόντων που έχουν τα ίδια χαρακτηριστικά με εκείνα που λαμβάνονται υπόψη για τον καθορισμό της τιμής βάσης δεν μπορούν να διαπιστωθούν μια δεδομένη ημέρα σε μια αντιπροσωπευτική αγορά, τα κράτη μέλη ανακοινώνουν στην Επιτροπή τις τιμές που έχουν διαπιστωθεί για άλλα προϊόντα τα οποία πρέπει να προσδιοριστούν·
ότι ο κανονισμός (ΕΟΚ) αριθ. 1560/78 της Επιτροπής (3) καθόρισε τις ποικιλίες ροδακίνων που πρέπει να λαμβάνονται υπόψη ·
ότι, σύμφωνα με τον κανονισμό (ΕΟΚ) αριθ. 1927/87 του Συμβουλίου (4),οι ποικιλίες που λαμβάνονται υπόψη από την περίοδο εμπορίας 1987/88 για τον καθορισμό των τιμών βάσης και αγοράς των ροδακίνων επιτρέπουν την τακτική απογραφή των τιμών των ροδακίνων στις αγορές παραγωγής· ότι, κατά συνέπεια, δεν είναι πλέον απαραίτητο να προσδιοριστούν άλλα προϊόντα από εκείνα που έχουν ληφθεί υπόψη·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καταργείται ο κανονισμός (ΕΟΚ) αριθ. 1560/78.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1987.

Labels: 2
17